La 15-a Pintkunveno de BRICS-landoj malfermiĝis la 22-an de aŭgusto en Johanesburgo, Sud-Afriko, kio vekis varmajn diskutojn, inkluzive de tiu pri plivastigo de tiu ĉi kunlabora mekanismo.
#000000
Laŭ informoj de Sud-Afriko, pli ol 40 landoj esprimis sian deziron aliĝi al BRICS, kaj pli ol 20 el ili oficiale prezentis aliĝpeton. En intervjuo kun ĉina amaskomunikilo, la speciala sendito de Sud-Afriko pri BRICS-aferoj, Anil Sooklal, diris, ke multaj landoj esperas membriĝi al la familio BRICS, kio montras la konfidon de la internacia komunumo al BRICS-landoj en solvado de tutmondaj problemoj. De kie venas ĉi tiu konfido? Se ni retrorigardas la historion de BRICS-kunlaboro, ni povas rimarki, ke disvolviĝo estas la plej profunda fundamento. Laŭ donitaĵoj de la Internacia Mona Fonduso, en la periodo de 2001 ĝis 2022, la proporcio de la malneta enlanda produkto de BRICS-landoj en la tuta mondo pliiĝis de 8.4% ĝis 25.8%. Dum la sama periodo, la proporcio de G7 malpliiĝis de 64.6% al 42.9%.
#000001
Ĝis nun la Nova Disvolva Banko aprobis preskaŭ cent pruntajn projektojn kun totala sumo de 35 miliardoj da usonaj dolaroj. La "riĉa vojo" transportanta manĝaĵojn kaj aliajn produktojn en Maranjono, Brazilo, la "verda elektro" de la sunenergia elektroprodukta bazo en Karnatako, Barato, kaj la "moderna haveno" de la Durbana Kontenera Doko en Sud-Afriko fariĝis vivecaj ekzemploj de la utilo de la Nova Disvolva Banko al disvolviĝo de BRICS-landoj.
#000002